Csongrád Város Polgármesterétől

Száma: Fjl/177-1/2022 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. február 24-én tartandó ülésére

## Tárgy: kiegészített Csongrád Város Településfejlesztési Koncepciója

**Tisztelt Képviselő -Testület!**

A 2021. október 28-án tartott ülésén a Csongrád Városi Önkormányzat Képviselő-testülete a 117/2021. (X. 28.) önkormányzati határozattal elfogadta a településfejlesztési koncepció tervezetét.

A településfejlesztési koncepció véleményeztetése a partnerekkel, az államigazgatási szervekkel, az érintett területi, települési önkormányzatokkal a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről  szóló 314/2012. (XI. 8.) Korm. rendeletben foglaltaknak megfelelően megtörtént 2021. november 16. és december 06. között.

A véleményezési szakasz és a partnerségi egyeztetés során beérkezett vélemények figyelembevételével a Város-Teampannon Kft. a településfejlesztési koncepciót kijavította, illetve azt egy Belvárosról szóló bekezdéssel kiegészítette.

A fentiekre tekintettel, a határozati javaslatban foglaltak szerint döntöttem.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Előterjesztés melléklete: kiegészített Csongrád Város Településfejlesztési Koncepciója

Város-Teampannon Kft. tervezői szakmai véleménye

H **a t á r o z a t i j a v a s l a t**

Csongrád Városi Önkormányzat Képvisel-testülete megtárgyalta a határozatát mellékletét képező, a Város-Teampannon Kft. által készített és kiegészített Csongrád Város Településfejlesztési Koncepcióját a tervezői szakmai véleményével együtt és az alábbi döntést hozta:

A Képviselő-testület jóváhagyja a kiegészített Csongrád Város Településfejlesztési Koncepcióját.

**A Képviselő-testület az előterjesztést támogatja.**

Felelős**:** Varga Júlia

városi főépítész

**Erről jegyzőkönyvi kivonaton értesítést kapnak:**

Képviselő-testület tagjai

1. Bedő Tamás polgármester
2. Varga Júlia városi főépítész

Csongrád, 2022. február 18. Bedő Tamás

polgármester